CELEX: 22013A0718(01)
Language: lv
Date: 2013-07-18 00:00:00
Title: Eiropas Kopienas un Dānijas Karalistes Nolīgums par jurisdikciju un spriedumu atzīšanu un izpildi civillietās un komerclietās

18.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 195/1
            
         Eiropas Kopienas un Dānijas Karalistes Nolīgums par jurisdikciju un spriedumu atzīšanu un izpildi civillietās un komerclietās
   Saskaņā ar 4. pantu 2005. gada 19. oktobra Nolīgumā starp Eiropas Kopienu un Dānijas Karalisti par jurisdikciju un spriedumu atzīšanu un izpildi civillietās un komerclietās (1) (turpmāk – nolīgums), kas tika noslēgts ar Padomes Lēmumu 2006/325/EK (2), ja atbilstoši Padomes 2000. gada 22. decembra Regulas (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (3) 74. panta 2. punktam tiek pieņemti īstenošanas pasākumi, Dānijas lēmumu īstenot vai neīstenot šo pasākumu saturu paziņo Komisijai.
   Komisijas Īstenošanas regula (ES) Nr. 1142/2011, ar ko izveido X un XI pielikumu Padomes Regulā (EK) Nr. 4/2009 par jurisdikciju, piemērojamiem tiesību aktiem, nolēmumu atzīšanu un izpildi un sadarbību uzturēšanas saistību lietās (4), tika pieņemta 2011. gada 10. novembrī. Saskaņā ar nolīguma 3. panta 2. punktu Dānija jau 2009. gada 14. janvāra vēstulē paziņoja Komisijai lēmumu īstenot Padomes Regulas (EK) Nr. 4/2009 (5) saturu tiktāl, ciktāl ar to groza Regulu (EK) Nr. 44/2001 (6).
   Saskaņā ar nolīguma 4. pantu Dānija 2012. gada 11. janvāra vēstulē paziņoja Komisijai lēmumu īstenot Īstenošanas regulas (ES) Nr. 1142/2011 saturu. Tas nozīmē, ka noteikumi Īstenošanas regulā (ES) Nr. 1142/2011 tiks piemēroti attiecībām starp Eiropas Savienību un Dāniju.
   Saskaņā ar nolīguma 4. panta 4. punktu Dānijas paziņojums uzliek Dānijai un Eiropas Savienībai savstarpējas saistības. Tādējādi Īstenošanas regula (ES) Nr. 1142/2011 ir nolīguma grozījumi, ciktāl ar to groza Regulu (EK) Nr. 44/2001, kurā grozījumi izdarīti ar Regulu (EK) Nr. 4/2009, un ir uzskatāma par tā pielikumu.
   Atsaucoties uz nolīguma 4. panta 3. punktu, Īstenošanas regulu (ES) Nr. 1142/2011 Dānijā var īstenot administratīvā kārtā saskaņā ar 9. nodaļu Dānijas 2006. gada 20. decembra Likumā Nr. 1563 par Briseles I regulu. Nepieciešamie administratīvie pasākumi stājās spēkā 2012. gada 11. janvārī.
   
      (1)  OV L 299, 16.11.2005., 62. lpp.
   
      (2)  OV L 120, 5.5.2006., 22. lpp.
   
      (3)  OV L 12, 16.1.2001., 1. lpp.
   
      (4)  OV L 293, 11.11.2011., 24. lpp.
   
      (5)  OV L 7, 10.1.2009., 1. lpp.
   
      (6)  OV L 149, 12.6.2009., 80. lpp.